Simba wa Yuda ilikuwa ishara ya kabila la Yuda katika Kitabu cha Mwanzo cha Biblia ya Kiebrania (Agano la Kale). Katika Uyahudi, Yuda (kwa Kiyahudi: Yehuda) ni jina la asili la kabila la Yuda - lililoashiriwa kijadi na alama ya simba. Ni kwamba katika kitabu cha Mwanzo, Yakobo-Israeli anamwashiria mwana wake Yuda kama Gur Aryeh גּוּר אַרְיֵה יְהוּדָה, ett "Young Lion" (Mwanzo 49:9) alipokuwa akimbariki [1] Katika Ukristo, Simba wa Yuda alikuwa Yesu. Jina hilo limo katika Agano Jipya, kitabu cha Ufunuo 5:5: "Na mmoja wa wale wazee akaniambia, 'Usilie: tazama, Simba wa kabila la Yuda, mjukuu maarufu wa Daudi, amefungua kitabu, na amefungulia mihuri yake saba'." Kwa sababu hiyo mashirika mengi ya Kikristo hutumia jina Simba wa Yuda kama alama au hata jina lao. Mila ya Ethiopia, iliyofafanuliwa katika maandiko ya karne ya 13, "Kebre Negest", inadai kuwa Waisraeli kadhaa waliongozana na Malkia wa Sheba aliporejea kutoka kumzuru Mfalme Sulemani huko Yerusalemu, akiwa na mimba ya mwanzilishi wa nasaba, Menelik I, aliyoipata kwa Solomoni.